
RELAŢIILE TREIMICE ŞI VIAŢA BISERICII 



de Pr. Prof. D. STANILOAE 



CLEZIOLOGIA este tema centrală a Mişcării ecumenice. Cău- 
tarea unităţii de către lumea creştină echivalează cu căutarea 
Bisericii. Unitatea creştină înseamnă Biserica, în care doresc 
să se vadă toţi creştinii adunaţi. De aceea toţi cei ce lucrează 

pentru unitatea creştină, se întreabă de ce natură trebue să 

zzzzzz fie ea, de ce natură trebuie să fie, cu alte cuvinte, Biserica, 
pentru ca să corespundă, pe de o parte, planului lui Dumnezeu despre 
ea, pe de altă parte să fie expresia celei mai largi şi mai libere, dar, 
în acelaşi timp, şi celei mai strînse frăţietăţi a omenirii creştine. 

Cel mai asiduu caută unitatea, adică Biserica, lumea protestantă. Dar 
unitatea sau Biserica pe care i-o oferă catolicismul nu o atrage, pentru 
că nu e unitatea sau Biserica aceea care să nu stingherească libertatea şi 
varietatea persoanelor. 

• Protestanţii caută semnele acelei Biserici deplin satisfăcătoare, 
depăşind creştinismul lor marcat de individualism ; catolicii trebuie să 
facă la fel cînd recunosc unele lipsuri ecleziologiei lor. 

Şi fie că cunosc, fie că nu cunosc în mod amănunţit Biserica 
Ortodoxă, constatăm cu plăcută surprindere că de cîte ori schiţează unii 
sau alţii imaginea Bisericii pe care o caută, ea se apropie în principiu 
de aceea a ecleziologiei ortodoxe, dacă nu chiar de forma concretă în care e 
actualizată aceasta. Catolicii aspiră spre libertatea sobornicească a Orto- 
doxiei ; protestanţii spre unitatea comunitară a aceleiaşi Ortodoxii, soco- 
tind-o şi unii şi alţii ca cea mai apropiată de forma vieţii bisericeşti a 
creştinătăţii primare. 

Desigur însă că şi unii şi alţii cred că pot ajunge la adevărata Bise- 
rică mergînd mai adînc la înseşi rădăcinile creştinismului propriu. Au 
totuşi ca model călăuzitor concret în această căutare în adîncurile creşti- 
nismului propriu, sau ca o confirmare a ceea ce găsesc în el, trăsăturile 
esenţiale ale ecleziologiei ortodoxe. 

Pentru a încuraja aceste aprecieri ale ecleziologiei ortodoxe din par- 
tea multor teologi protestaţi şi catolici, care o socotesc ca cea mai apro- 
piată de ecleziologia rîvnită, ortodocşii se străduiesc să meargă şi ei mai 
adînc în interpretarea ecleziologiei proprii, relevînd, pe de o parte, ca 
prezente în ea acele laturi pe care le caută orientarea ecumenistă actuală 

şi, pe de altă parte, arătind că acele laturi sînt nişte potente care se pot 
actualiza într-o formă adaptată modului contemporan de înţelegere a 
Bisericii, care poate fi expresia întregului creştinism unificat. 

O. contribuţie parţială în acest sens vrea să fie şi studiul de faţă. 



O u nitate ca cea schiţată nu poate fi__dată decît în Hristos ^ Iar 
jirjsţărnu e prezen tdecît prin Duhul. Dar se remarcă în general de~unii 
leoîo^occidentilPca" viaţa creştină ortodoxă poartă în ea pecetea unui 
simţ cu totul remarcabil al prezenţei şi lucrării Sfîntului Duh. Iar 
aceasta dă Bisericii Ortodoxe o notă de unitate în libertate, pe care nu o 
cunoaşte ecleziologia protestantă, nici cea catolică. într-un referat de . 
la Conferinţa mondială a comisiei «Credinţă şi Constituţie» a Consiliului 
Ecumenic al Bisericilor, ţinută la Montreal în iulie 1963, Prof. Roger 
Mehl a spus : «Nouă ni se pare că refuzul Bisericii Ortodoxe de a recu- 
noaşte primatul papii provine dintr-o concepţie originală despre rela- 
ţiile între ecleziologie şi pneumatologie, că seriozitatea exemplară cu 
^r , care Ortodoxia a privit totdeauna învăţătura despre Sfîntul Duh, lucra- 
r rea Sfîntului Duh în Biserică, a ferit-o de capcanele unui legalism 
abstract. în întilnirile noastre, trebuie să ne întrebăm — după elucidarea 
relaţiilor între Hristos şi Biserică — gare este locul Sfîntului Duh în 
. „ec leziologie ca între g. Bisericile reformate nu au acordat o suficienta 
consideraţie problemei pneumatologice» 1 . 

Lipsa unei înţelegeri a aspectului pneumatologie al Bisericii în cato- 
licism este ilustrată în timpul din urmă de Papa Paul al VT-lea, care 
atît în cuvîntarea de la deschiderea sesiunii a doua a Conciliului al II-lea 
de la Vatican, de la 29 septembrie 1963, cît şi în Enciclica -«Ecclesiam 
suam» din 6 august 1964, descrie Biserica şi preconizează înnoirea ei 
numai în funcţie de Hristos. In hristologismul acesta precumpănitor, care 
şi-a găsit o expresie în filioquismul care pune pe Duhul Sfînt pe un 1 

plan inferior Tatălui şi Fiului, e văzută azi cauza caracterului exagerat 
instituţionalist al Bisericii Catolice 2 . 

1. The poini of the ecumenical Situation. Referat citit la Conferinţa a Treia Mon- 
dială a comisiei «Credinţă şi .Constituţie», la Montreal, 12 iulie 1963. Iar în raportul 
secţiei a 11-a de Ia aceeaşi Conferinţă, referitor Ia : «Sfînta Scriptură, Tradiţia şi tradiţiile» 
se spune : «Este evident că multe dintre problemele noastre de comprehensiune mutuală • 
s-au născut dintr-o cunoştinţă imperfectă a vieţii şi a istoriei Bisericilor din Orient, chiar 
printre occidentalii cei mai erudiţi, şi invers. Aci din nou, am voi să recomandăm să se 
facă un sttfdiu aprofundat în acest domeniu, de exemplu, asupra problemei lui Filioque». 
Iar Dr. Lukas Vischer, în referatul citit la sesiunea comisiei «Credinţă şi Constituţie» la 
Aarhus în august 1964 despre «Mişcarea «Credinţă şi Constituţie» la începutul unei noi 
perioade» întreabă: «Cum avem să gîndim relaţia între hristologie şi pneumatologie? Care 
sînt consecinţele doctrinei noastre despre Sfîntul Duh pentru doctrina noastră despre Bise- 
rică» ? Ce trebue să spunem despre lucrarea Sfîntului Duh în Biserică ?» 

2. N. Nissiotis în ziarul «Le Monde», din 6 oct. 1964, p. 10, între alte critici pe care 
le aduce schemei «De Ecclesia» precum şi dezbaterilor din jurul ei, aduce şi pe aceea că 
«trădează o slăbiciune îu ce priveşte locul Sfîntului Duh în teologia conciliară. Mi se pare 
că Sfîntul Duh ca Paraclet săvîrşeşte opera Iui Hristos care a Întemeiat Biserica în ziua 

Ortodoxul Nikos Nissiotis zice : «Neatenţia romano-catoîică faţă 
de Sfîntul Duh este azi mai evidentă decît înainte ; schema De Ecclesia 
prezentată în Conciliul al II-lea de la Vatican, deşi începe cu o bază 
treimică şi cu acceptarea misterului Bisericii, în expunerea ei sistema- 
tică omite ambele aceste lucruri. Sfîntul Duh, menţionat o singură dată, 
, e uitat în întregime în tot restul textului. Şi prin această remarcă nu 
înţeleg că El e simplu omis, ci că spiritul care domină schema şi Conci- 
liul al II-lea de la Vatican, ca întreg, denotă absenţa unei învăţături 
consistente despre Sfîntul Duh. în felul acesta, corecta ei bază hristolo- 
gică devine pînă la urmă un hristomonism care este cu totul inflexibijl 
în discutarea controverselor speciale cu repercusiuni în ecleziologie. 
Astfel conceptele de ierarhie şi de popor al lui Dumnezeu, ca şi cel de 
preoţie împărătească, sînt gîndite pe o bază mai degrabă sociologică 
şi juridică decît harismatică. Liniile succesiunii Hristos — Petru — Papa. 
şi Hristos — cei unsprezece — episcopii, primesc structura inflexibilă de 
jure divine? a unei instituţii care este obligată apoi să pună limite defi- 
nite Bisericii celei una, luînd ca criteriu nu întregimea vieţii harisma- 
tic-sacramentale a Bisericii, ci disciplina şi ordinea sub Pontifice Ro- 
mano» 3 . 

Protestanţii opun acestui instituţionalism o trăire individualistă- 
anarhică, pe care au prezentat-o uneori ca pe un rod al Duhului Sfînt, 
fără să fie de fapt, căci Duhul Sfînt e totdeauna Duhul comunităţii (I Cor. 
XII) — *-, iar alteori cape o expresie a legăturii accentuate, dar şi izolate 
cu Hristos, care ar fi incompatibilă cu încadrarea în instituţie şi chiar în 
comunitate şi i-ar dispensa de ea. 

bOn Biserica Ortodoxă preocuparea de Hristos nu numai că s-a ţinut 
în echilibru cu preocuparea de Duhul Sfînt, dar s-a considerat totdeauna 
că nu se poate trăi legătura cu Hristos decît în Duhul Sfînt, că în 
Duhul Sfînt nu se trăieşte decît legătura cu Hristos ; cu cît se cunoaşte 
mai viu Hristos şi se trăieşte mai mult în El, cu atît aceasta se face mai 
mult în Duhul Sfînt ; şi cu cît are cineva o viaţă mai duhovnicească, 



Cincizecimii». Exageratul instituţionalism catolic îl deduce din «Filioque» Olivier Clement 
(Ecclesiotogie or'Jwdoxe ei diatogue oecumenique, în «Contacts». 15e anfiee, nr. 42, 2e tri- 
mestre 1963, p. 92, 102—106). Acelaşi {iVers un dialogue a-jec ie catholicisme, în «Con- 
tacts», nr, 45, I-er trimestre 1964, p. 17 — 34) dă ca semn al spiritului de înnoire faptul că 
«cei mai buni teologi catolici au început să ia cunoştinţă de problemele cheie ale teologiei 
trinitare şi ale pneumatologiei, care pot aduce la ei o «reînnoire liturgică». Şi citează 
în acest sens următoarele cuvinte din Louîs Bouyer : «Orientalii, totdeauna atenţi să por- 
nească mai de gr-sbă de la persoane decît de la natura abstractă în viziunea lor trinitară, 
au tins să vadă în *<Filioque» un indiciu al unei imperfecte aprecieri a rolului personal al 
Duhului din partea latinilor. Răspunsul cîte unui teolog medieval din Occident, destinat 
să aline scrupulele lor, că Duhul purcede de la Tatăl şi de la Fiul ca de la un singur 
principiu (tanquam ab uno principîo), pare să le fi agravat mai degrabă, părindu-H-se un 
indice suplimentar al unei lipse de distincţii personale între Tatăl şi Fîul. Mai bine ar fi 
deci să se spună, după vechea şi frumoasa formulă a papii Dionisîe (în Epistola către 
Dionisie din Alexandria, în secolul al III-lea) că Duhul purcede din Tatăl în Fiul şi urcă 
iarăşi (remonte) cu El spre Tatăl» («Dictionaire theologique», Paris, Desclee,~1963, p. 589). 
3. Nikos Nissiotis, îs the Vatican Council really ecumenicei? In «The Ecumenical 
Revîew», july 1964, p. 365. 

cu atit e mai afectuos ataşat lui Hristos. Ortodoxia confirmă prin expe- 
rienţă neîncetată cuvîntul Sfîntului Apostol Pavel : «Nimenea nu poate 
zice : Domn este Iisus, fără numai în Duhul Sfînt» (I Cor. XII, 3)v 

în lumina acestui fapt, din punct de vedere orfodox" se" poate spune 
că exclusivista vorbire despre Hristos a Occidentului creştin nu aco- 
pere de fapt o legătură tot atît de intimă cu El, întrucît nu se afirmă 
această legătură în Duhul Sfînt. Dovada e că în catolicism Hristos e 
considerat despărţit de Biserică, dacă e necesar să aibă un locţiitor, iar 
în protestantism, la .fel, Hristos e gîndit — fie cît de patetic — ■ ca râmî- 
nînd la distanţă de credincioşi, o dată ce nu are nici o eficienţă în con- 
duita lor şi în unificarea lor bisericească. Hristos e distant în amîndouă 
confesiunile, pentru că amîndouă au uitat practic de Duhul Sfînt, prin 
care Hristos e prezent ; şi Biserica a devenit o instituţie legalist-umană 
în catolicism şi s-â fărimîţat în protestantism din lipsa preocupării de 
Duhul Sfînt prin care e prezent Hristos. Biserica ca trup al lui Hristos 
există efectiv acolo unde e prezent Duhul Sfînt. 

Indisolubila unire între Hristos şi Duhul Sfînt, care constituie cu 
adevărat Biserica şi susţine viaţa creştinului în Biserică, îşi are rădă- 
cina adincă în indisolubila unire care, după învăţătura ortodoxă, există 
între ei în planul intertrinitar. Aceasta vom încerca să o arătăm în stu- 
diul de faţă. 

VJ RELAŢIILE- INTRE FIUL ŞPDUHUL SFINT 

/\ & 1 perioada patristică problema relaţiilor între Fiul şi Duhul Sfînt 

/ a fost afirmată, dar nu şi-a găsit o explicare sistematică, fiind exprimată 
de unii Părinţi, doar în formă generală prin propoziţia : Duhul Sfînt 
este (iese, purcede) de la Tatăl prin Fiul. 

Dar după secolul al IX-lea, problema purcederii Duhului Sfînt deve- 
nind temă de polemică între Răsărit şi Apus şi apusenii reproşînd răsă- 
ritenilor că, neadmiţînd purcederea Duhului Sfînt şi de la Fiul, nu recu- 
nosc nici o relaţie între Fiul şi Duhul, cîtă vreme ei, apusenii, recunosc 
o relaţie de provenire a unuia din altul (oppositionis relatio), teologii bizan- 
tini au căutat sa arate, pe de o parte, că nu e necesară o relaţie de pro- 
venienţă între Fiul şi Duhul şi pe de altă partj că între ei există o 
anumită relaţie care îi distinge ca persoane. 

în special trei teologi bizantini din perioada de după 1054 au căutat 
să rezolve, fiecare în felul lui, prin explicarea expresiei patristice «prin | 
Fiul», problema relaţiei directe între Fiul şi Duhul Sfînt : Patriarhul 
Constantinopolului Grigorie Cipriotul (1283 — 1289), Sfîntul Grigorie Pa- 
lama (f 1359) şi Iosif Vrienie (la începutul secolului al XV-lea).\ 

Ideile primilor doi în această privinţă au fost folosite de o serie 
de teologi ruşi în conferinţele ţinute în preajma anului 1950, în cadrul 
unui dialog cu teologii catolici pe tema purcederii Duhului Sfînt 4 .- Preo- 
tul bisericii sîrbeşti din Londra, Vladimir Rodzianko, prezentînd conţi- 



4. Eîe au fost publicate în volumul : Russie et chretiente, Londra, l'950! 

nutul acestor interesante conferinţe, spune că scopul lor a fost să arate 
că există o anumită relaţie între Fiul şi Duhul Sfînt pe planul eternităţii 
şi că această relaţie e temeiul pentru «trimiterea»- temporală a Duhului 
în lume de către Fiul. Ei au încercat astfel să arunce o punte între cele două 
-«şcoli teologice», cea răsăriteană şi cea apuseană. Dar Rodzianko pre- 
tinde că această punte n-a fost' destul de solid construită şi de aceea 
caută să aducă şi el o contribuţie la întărirea ei 6 . 

Vom arăta cum vede relaţia dintre Fiul şi Duhul Sfînt fiecare din cei 
trei teologi bizantini şi ce repercusiuni are concepţia fiecăruia asupra 
ecleziologiei. Amintim că — după cît ştim — concepţia lui Iosif Vrienie 
n-a format pînă acum obiectul reflecţiei vreunui teolog mai nou. 

1. Relaţia Fiului cp. Sf intui Duh în concepţia patriarhului Grigorie 
Cipriotul. — Patriarhul Grigorie Cipriotul s-a văzut obligat să formuleze 
o explicaţie a expresiei «prin Fiul»-, pentru a o opune răstălmăcirii catolici- 
zante a acestei expresii, întreprinsă de patriarhul unionist Ioan Bec şi de 
alţi aderenţi ai lui. Dornici să realizeze unirea Bisericii Ortodoxe cu cea 
Catolică la Conciliul de la Lyon (1274), aceştia, egalizînd prepoziţia «prin» 
cu prepoziţia «din», susţineau că «Tatăl este cauzator al Duhului prin 
Fiul... De aceea Fiul e înfăţişat şi ca împreună cauzator cu Tatăl, con- 
tribuind cu Acela la existenţa Duhului» 6 ./ Şi pentru că aceia invocau 
pentru teza lor expresia Sfîntului Ioan Damaschin «Duhul Sfînt purcede 
de la Tatăl prin Fiul», patriarhul Grigorie Cipriotul declară că, prin 
această expresie, Sfîntul Ioan Damaschin nu vrea să spună că 
Tatăl dă existenţă Duhului prin Fiul, «ci e clar că voieşte să înfăţişeze 
arătarea (t^v qpav^ecoaiv) Duhului prin Fiul, care îşi are existenţa din 
Tatăl. Altfel n-ar fi indicat Damaschin însuşi, în acelaşi capitol, numai 
pe Dumnezeu şi Tatăl cauzator în Treime (De fide orth., libr. I, cap. XII ; 
P. G., t. XCIV), privind prin cuvîntul «numai» celelalte ipostasuri de 
însuşirea de cauză, nici în alte capitole n-ar fi zis : «pe Duhul Sfînt îl nu- 
mim al Fiului, dar nu-1 spunem din Fiul» 7 .> 

Aceasta e ideea proprie a lui Grigorie Cipriotul : Duhul Sfînt se 
arată prin Fiul nu numai în planul temporal, ci şi în planul etern ; ară- 
tarea sau strălucirea Duhului prin Fiul reprezintă relaţia eternă între 
Duhul şi Fiul. După el, expresia «prin Fiul» folosită de unii Părinţi «in- 
dică strălucirea şi arătarea Aceluia prin El. Căci în mod recunoscut 
Mîngîietorul străluceşte şi se arată etern prin Fiul, precum lumina din 
soare prin rază. Indică (expresia «prin Fiul») şi procurarea şi darea şi 
trimiterea la noi. Dar nu şi că subsistă (ucptoTatai) prin Fiul şi din Fiul 
şi că îşi ia existenţa prin El şi de la El» 8 . 

Mişcarea Duhului spre existenţă (purcederea), care e din Tatăl, şi 
mişcarea spre arătare sau strălucire, care e prin Fiul, nu se confundă, 

5. In studiul : Kak razreşit problema Filioque ? în «Messager de l'Exarcat du Pa- 
trîarche russe en Europe Occidentale», Paris, 1955, nr. 24, p. 259—291. 

6. Expunerea tomului credinţei împotriva lut Ioan Bec. P. G., t CXLII, col. 240 A. 

7. Ibidem. 

8. Ibidem, col. 240 C. 

dar nici nu se separă. Ultima continuă pe prima, sau, mai degrabă, cum 
zice Grigorie Cipriotul, concurge cu prima şi se cugetă împreună cu ea 
(ttjv 5i« toC YioS dîSiov ^xqxxvaiv awxQi%ovaav xal ouv£JUvootjfievT]v ttq ek 
tov , natpog atJtoiJ tlţ t& tîvat jiQo6b<?) 9 . 

Aceste două acte sînt, după cum spune Grigorie Cipriotul, atît de 
unite şi ultimul (strălucirea prin Fiul) îşi are atît de mult cauza în pri- 
mul (purcederea din. Tatăl), că el foloseşte unii termeni comuni pentru 
exprimarea lor. Astfel el spune că Tatăl este emiţătorul (nooPoXeug) 
Duhului în sensul că îl purcede şi-î face să strălucească totodată prin 
Fiuî. Prin emitere, proiectare ( nQo&o\^ ), Grigorie Cipriotul înţelege 
actul dublu, dar neseparat, al purcederii Duhului din Tatăl şi al strălucirii ■ 
lui prin Fiul, datorită însă purcederii din Tatăl 10 . 

La fel prin jrpooSos (înaintare, lansare), care exprimă ca act al Duhului 
ceea ce prin jcpoPoX^ se exprimă ca act al Tatălui asupra. Duhului, Grigorie 
indică atît înaintarea Duhului spre existenţă din Tatăl, cît şi înaintarea 
Lui spre strălucire din Fiul. între aceste două părţi ale aceluiaşi act este 
o strînsă legătură, întrucît înaintarea spre strălucire «înfăţişează», face 
arătată înaintarea spre existenţă (rfv y^Q cig Sx<pavaiv evTocv&a xal eXXaji- 
tjnv t^v eîg xt> eîvai îcqooBov,.. naoicrtuicriv) ". 

Folosirea termenilor comuni (npofîo/^, noooSog) pentru actul cu două 
părţi : purcedere şi strălucire, a făcut pe mitropolitul Efesului Ioan Hila 
• să acuze pe patriarhul Grigorie Cipriotul, într-un memoriu către împă- 
ratul Mihail Paleologul, că confundă înaintarea Duhului spre arătare 
prin Fiul cu purcederea prin Fiul şi îl consideră ca prelungirea purcederii din 
Tatăl, cugetînd la fel cu catolicii. *îriaintarea (t^v jtgoo5ov} o cugetă de Dum- 
nezeu purtătorii Părinţi totdeauna şi o folosesc ca referindu-se numai 
la Preasfîntul Duh şi înfăţişînd numai venirea Lui la existenţă, ca şi 
purcederea şi proiectarea (jtpoPoX^). Deci cei ce îndoiesc sensul acestui 
cuvînt şi dogmatizează şi scriu că uneori în scrierile sfinţilor el înfăţi- 
şează venirea la existenţă, alteori arătarea şi manifestarea şi strălucirea, 
trebuie socotiţi falsificatori ai dreptelor dogme»- 12 . 

Grigorie Cipriotul a respins acuza, arătînd că el nu confundă stră- 
lucirea Duhului prin Fiul cu purcederea Lui prin Fiul. Căci după el, stră- 
lucirea Duhului prin Fiul nu înseamnă venirea Lui la existenţă, cum | 
înseamnă purcederea, pe care el o atribuie numai Tatălui. ' | 

Dar dacă în intenţie Patriarhul Grigorie făcea b distincţie între 
strălucirea eternă a Duhului prin Fiul şi venirea Lui la existenţă prin 
Tatăl, folosirea unor termeni comuni pentru amîndouă (jtoofîo!^, !teoo5og) 
nu era prea fericită, puţind face pe unii să confunde strălucirea din Fiul 
cu purcederea. Şi mai nefericită era asemănarea raportului între Duh 

9. 'OiioXojia. P. G., t 'CXLII, col. 250 C 
y 10. Ibidem, col. 242 B. : o&Si rtdXtv 5xi wpogoXtl»; &'aoxoa HoO lonv 6 ko.-ct\P, *M xal 
&'*OToa anto3 ftîxidj ioxt to3 Ilvstytaxoî. 
]1. Ibidem, col, 242 B. 
J2. Ibidem. col. 245-6. " 

şi Fiul cu raportul între lumină şi rază. De fapt el spunea : «Căci cu pro- 
iectarea Duhului din Tatăl spre existenţă concurge ( ovvxqIxovoclv ) 
arătarea aceluiaşi Duh prin Fiul, în modul în care concurge cu strălu- 
cirea luminii din soare, ieşirea la iveală şi arătarea luminii lui prin 
rază^ffi Desigur el preciza că Duhul «purcezînd şi subsistînd din Tatăl, 
din care şi Fiul se naşte, iese la iveală {nQoiQxttat) şi străluceşte prin 
Fiul, dar avînd subsistenţa desăvîrşită din Tatăl însuşi, în felul în care 
şi despre lumină se zice că e din soare prin rază, avînd izvor şi cauză a 
existenţei sale soarele ca principiu natural al ei, dar trecînd (5iî£v) 
şi ieşind la iveală { jtooî&v ) şi strălucind prin rază, din care nu vine 
nici existenţa, nici fiinţarea (ot>x Sîtapiiv, ov&'otiaia)Otv) luminii, ci iese 
la iveală din ea, cum s-a spus, dar nu-şi are principiul existenţii nici- 
decum prin ea sau din ea, ci în chip curat şi nemijlocit din soare, din 
care e şi raza însăşi, prin care se arată ieşind la iveală (jtooîdv) lumina» 14 . 

Dar raza şi lumina sînt de fapt una, raza'nefiind decît o formă a 
luminii, sau lumina nefiind decît substanţa razei. Dacă totuşi se poate 
desprinde o lumină din rază, această desprindere e greu să o distingem 
clar de o venire la existenţă a luminii ca entitate proprie din fiinţa razei. 

Din concepţia patriarhului Grigorie Cipriotul trebuie să reţinem nu- 
mai afirmarea unei relaţii eterne între Duhul şi Fiul şi considerarea ei 
ca o strălucire a Duhului prin Fiul, deosebită de purcederea sau de veni- 
rea Lui la existenţă din Tatăl ; în al doilea rînd, afirmarea unei strânse 
legături între naşterea Fiului din Tatăl şi purcederea Duhului din Tatăl, 
pe de o parte, şi strălucirea Duhului din Fiul, pe de alta ; şi în al treilea 
rînd, afirmarea unei legături între strălucirea eternă a Duhului prin 
Fiul şi trimiterea Lui în lume prin Fiul. Dar explicarea satisfăcătoare a 
acestor puncte ale concepţiei patriarhului Grigorie Cipriotul necesită 
noi eforturi. f 

înainte de a încerca şi aci o astfel de explicaţie, mai menţionăm că 
după Grigorie Cipriotul strălucirea Duhului prin Fiul nu e expresia 
identităţii de fiinţa între Duhul şi Fiul, ci a unei relaţii de la persoană la 
persoană. în cazul cînd relaţia aceasta ar rezulta exclusiv din identitatea 
lor fiinţială, ea n-ar mai distinge pe Duhul de Fiul şi de Tatăl, căci ar. 
putea fi şi o strălucire a Duhului din Tatăl, său a Fiului din Duhul şi din 
Tatăl, sau a Tatălui din Duhul şi din Fiul 15 . Dar patriarhul Grigorie 
Cipriotul spune categoric, invocînd pe Sfîntul Jgrigorie^de JNisa : «Iar 
Grigorie uneşte cu însuşirile proprii ale Duhului, care îl disting de Tatăl 
şi de Fiul, şi faptul că se arată şi străluceşte prin Fiul»- 16 . în continuare 
tot el spune : «De aceea dacă nu ştii niciodată pe Mîngîietorul fără însu- 
şirile Lui personale (xfiv clvtoîj i&KojiâTcov x w U^)» mc * arătarea Lui prin 

13. Apologia, Ibidcm, col. 262. 

14. *OnoXo*xI«, Ibidem, col. 251. 

15. VI. Rodzianko, Ibidem, p. 262, crede că strălucirea Duhului prin Fiul e o relaţie • 
fiinţială. Deci Grigorie Cipriotul n-a reuşit să infirme acuza catolică adusă Ortodoxiei că ' 
nu cunoaşte o reliţie personală între Duhul şi Fiul şi deci n-a reuşit să arunce o punte 
solidă între doctrina ortodoxă şi catolică. 

16. Apologia, Ibidem, coL 266. 

Fiul ca însuşire proprie a Lui ca Cel veşnic (65 î8iov avt<j> t$ ai5tq» 
jiQoaby } nu vei spune, dacă ai minte, că nu e veşnică* l7 .- A contesta 
Duhului Sfînt strălucirea prin Fiul înseamnă a-L priva nu de o însuşire 
comună cu Tatăl şi cu Fiul, deci de o însuşire sau relaţie fiinţială, ci de 
o însuşire şi de o relaţie personală, specifică. Şi cum orice însuşire per- 
sonală în Treime indică o relaţie bipersonală directă, strălucirea Duhului 
j Sfînt prin Fiul încă indică o relaţie bipersonală directă între aceste două 
\ persoane. Nu numai Duhul primeşte o caracteristică personală în plus 
j. (pe lîngă purcederea din Tatăl) prin strălucirea din Fiul, ci şi Fiul pri- 
I meşte o nouă caracteristică personală, pe lîngă naşterea din Tatăl. Duhul 
\,_ străluceşte prin Fiul nu simplu ca fiinţă divină, ci anume ca Duh Sfînt ,* 
şi Fiul îl face arătat pe Duhul iarăşi în calitatea Lui de Fiu, distingîndu-se 
şi prin aceasta ca Fiu. Deci nu te poţi gîndi la Duhul Sfînt fără să te 
/ gîndeşti la Fiul prin care străluceşte şi nici la Fiul fără Duhul pe care 
} ă arată. Precum ţine de Duhul Sfînt nu numai să purceadă din Tatăl, 
, ci şi să se arate prin Fiul, aşa ţine de Fiul nu numai să se nască din 
if Tatăl, ci şi să facă arătat pe Duhul care străluceşte prin El. Sau cum 
zice Sfintul Vasile cel Mare : «Fiul e Cel ce face cunoscut (vvcooiCcov) 
prin Sine şi cu Sine pe Duhul Care purcede din Tatăl» 18 . Iar Duhul 
Sfînt, spune Grigorie Cipriotul, «are' ca semn caracteristic al însuşirii 
ipostatice că se face cunoscut cu Fiul şi împreună cu El şi are subsistenţă 
din Tatăl» 1 *. 

Dar acum să încercăm o altă explicare a -«strălucirii»- Duhului Sfînt 
prin Fiul. în această explicare credem că trebuie pornit de la «odihnirea»- 
Duhului peste Fiul cel întrupat, de care vorbesc şi scrierile Noului Tes- 
tament şi Sfinţii Părinţi, pentru a deduce de aci că aceeaşi «odihnă* a 
Duhului are loc şi peste Fiul neîntrupat. Căci Fiul devenind om, pri- 
meşte şi ca om ceea ce are ca Dumnezeu. «Odihna» nu poate fi explicată 
ca opusul oboselii — căci Duhul nu poate obosi — ci ca «neplecare mai 
departe», sau ca «rămînere» în Fiul. Acest înţeles e implicat şi în cuvîn- 
{* tul «purcedere», care înseamnă nu provenire pur şi simplu a cuiva din | 

altul , liium ~^ de undeva spre o ţintă determinată, 

sau pornirea de la cineva^spre altcineva (lv.KoQ£vo\iai ^ pornesc la drum spre 
a ajunge undeva). Duhul purcezînd din Tatăl, porneşte spre Fiul ; Fiul 
e ţinta în care se va opri. «Deci trebuie a cerca noi — zice Sfîntul Gri- 
gorie Palama — ieşind Duhul din Tatăl şi după această nearătată şi 
neînţeleasă mişcare, oare are, după Scripturi, şi Bl pe cineva întru carele 
se odihneşte cu cuviinţă dumnezeiască ? Deci, cercînd, aflăm că a 
binevoit Tatăl Celui Unuia-Născut Dumnezeu să arate şi să descopere 
aceasta lui Ioan, Mergătorului înainte al Domnului şi Botezătorului, care 
zice : «Şi eu nu L-am ştiut pe El, ci Cela ce m-a trimis pe mine să botez 
cu apă Acela mi-a zis : peste care vei vedea Duhul pogorîndu-se şi ră- 
mînînd peste Dînsul, Acela este care botează cu Duhul Sfînt» (Ioan I, 33)... 

17. Ibidem, col. 266 D.— 267 A. 



18. 



La Grigore Cipriotul, Ibidem, col. 266 D 



19. Despre purcederea Sfîntului Duh, P. G. t. CXUI, eoi. 286. 

Şi ca să nu socotească cineva că acestea s-au zis şi s-au săvîrşit de Tatăi 
pentru înomenirea Fiului, ...să asculte pe dumnezeiescul Damaschin care 
' scrie în al optulea din dogmaticeştile capete : «Credem şi în Sfîntul Duh 
Carele din Tatăl purcede şi în Fiul se odihneşte»- . 

Purcederea Duhului de la Tatăl spre Fiul, în care «se odihneşte», 
«rămîne», se opreşte, are două profunde semnificaţii : 

întîi, ea înseamnă că Duhul nu provine şi din Fiul, căci aceasta ar y ( 
însemna o ieşire a Lui din Fiul, nu o oprire în El. în cazul că Duhul ar A 
ieşi şi din Fiul, Dumnezeirea s-ar deşira la infinit, căci nimic n-ar opri 
ca precum Fiul cauzat devine Ia rîndul Său cauză, aşa şi Duhul cauzat 
de Fiul să devină şi El cauză şi aşa mai departe. Dar în Dumnezeire 
numai persoana necauzată (Tatăl) e cauză : fiecare persoană provenită 
provine nemijlocit din cauza ultimă, absolută, avînd comuniune cu ea, 
Impărtăşindu-se de ea. Altfel am avea o degradare treptată a Dumne- 
zeirii : un şir nesfîrşit de persoane tot mai depărtate de cauza necauzată, 
tot mai puţin împărtăşindu-se de aceea. 

în al doilea rînd, dacă 'purcederea Duhului din Tatăl n-ar avea ca 
ţintă «odihna»» Lui în Fiul, ci existenţa alăturată (ca persoană) Fiului, 
n-ar mai fi nici un motiv ca să nu provină din Tatăl şi alte persoane, cu N 

existenţa alăturată Fiului şi Duhului şi aşa mai departe. Să fie numărul 

trei prin sine o raţiune suficientă pentru nemultiplicarea în continuare 

a Dumnezeirii li — — — 

Dar prin fap"tul că Duhul Sfînt purcede din Tatăl şi se odihneşte în 
Fiul, deci nu se naşte ca şi Fiul, prin aceasta se evită multiplicarea fără 
margini a Divinităţii, adunîndu-se oarecum în Ea însăşi. Se manifestă 
astfel nu numai unitatea între Duhul şi Fiul, ci se întăreşte şi unitatea 
între Tatăl şi Fiul. Peste Fiul născut din Tatăl, odihnindu-se Duhul Care 
purcede din Tatăl şi prin aceasta îmbrăţişîndu-i ca un arc, se manifestă 
o unitate între toate trei persoanele, deosebită de cea fiinţială. Numărul ^ 
_dgi _ reprezintă o ^d esoărtire. dacă nu e între cei doi ceva care-i u neşte' 
"Dualitatea apăniţă'prin_ naşterea Fiului dm Tatăl- e sedusa la unitate 
prifir^pjirced^ea L _Duhjdi^ Sfîntui Grigorie de Nazianz^zice : «Treime 
desăvîrşită din trei desăvîrşiţi, căci mohaaa"mişcîridu-se din pricina bo- 
găţiei ei, dar depăşind doimea (căci e mai presus de materie şi formă, 
din care sînt corpurile), se hotărniceşte ca Treime (căci e prima care 
depăşeşte compoziţia doimii), ca să nu fie Dumnezeirea nici strimtă, nici 
revărsată la nesfîrşit. Căci primul lucru arată lipsă de generozitate, al 
doilea dezordinea ; şi primul lucru este cu totul iudaic, al doilea păgînesc 
şi politeist» 2] , Al treilea în Treime nu înseamnă o întindere mai depa rte 
a Dumnezeirii, ci oTegătură între cei doi, re prezin tă ^ desăvîrşirea unităţii 
multiplului. Tat ăl purcede pe Duhul pentru a s e uni cu Fiul ; purcede"" 
pe Dul TuT pentru faptul că L-a născut pe " FjuL^Aşa s-âr putea interpreta 

20. Două cuvinte doveditoare pentru purcederea Sfîntului Duh ale Siîntuluî Grigorie 
Palama, traduse de Grigorie, mitropolitul Ungrovlahiei, Buzău, 1832. Cuvîntul întîi, p. 
80—81. '.'.■■:. 

21. Oratio UI, de Pace, P. G., t. XXXV, col. 1160 D. 

formula Sfîntului Ioan Damaschin : Tatăl purcede pe Duhul prin Fiul, 
adică prin faptul existenţei Fiului. 

Renunţînd de a urmări toate consecinţele relaţiei Duhului cu Fiul,' 
să relevăm pe cele ce rezultă pentru soteriologie şi ecleziologie în general. 

-«Odihna» sau ^rămînerea» Duhului peste Fiul, sau în Fiul, .înseamnă, 
au rîurnarunirea un uia cu~altul în p l anul eternităţii, ci şi unirea lor în 
^^Siuea^ţe^rpuralăTT^ezenţa lui Hristos este totdeauna marcată de odihna 
Duhului asuprâTXui, şi prezenţa Duhului înseamnă prezenţa lui Hristos 
asupra Căruia se odihneşte. Duhul e Cel care străluceşte, adică stă ca 
o lumină asupra lui Hristos, iar Hristos e Cel care ne e pus în lumină 
de Duhul, Da^ă Apostolii au cunoscut deplin pe Hristos ca Dumnezeu 
numai de la^Qincizecimej e pentru că numai prin înălţarea lui Hristos r 
Duhul ce se oa , ihnea"~şr~strălucea peste El şi din El ca Dumnezeu, s-a 
revărsat deplin peste El şi ca om. 

De aceea nu se vorbeşte în Scriptură de vederea Duhului pentru 

sine şi nici chiar de vederea Duhului în general — afară de cazul cînd 

s-a arătat simbolic ca porumbel, ca limbi de foc, ca nor — ci se vorbeşte 

aumai de vederea lui Hristos «în Duhul». Se vorbeşte de «primirea» 

Duhului, dar nu de «vederea» Duhului, Căci Duhul e numai lumina 

^ spirituală în care se -«vede» Hristos, cum se văd obiectele în lumina ma- 

] terială. Şi cum nu se poate spune că se vede lumina materială, ci numai 

; obiectele din ea, aşa nu se spune că se «vede» Duhul, ci Hristos în Duhul, 

I sau prin Duhul. Duhul e mediul în care se «vede» Hristos, «mijlocul» 

| cunoaşterii Lui, mijlocul de sesizare şi de trăire a prezenţei lui Hristos ; 

^ ca atare intră în aparatul subiectivităţii noastre perceptive, e puterea 

care se imprimă în această subiectivitate, înălţînd-o. In sensul acesta, 

Duhul -«străluceşte» şi prin oamenii duhovniceşti, prin sfinţi.. 

De aceea dac ă nu poate fi cun oscut şi trăi t Hr istos ^ a__Djamnezeu 
Jără Djjhul, niH~Duhul nu poiTFŢEI^tZsirj^urrirind .' numa i mi jloc de 
tjeyryarp supranaturala 22 î) ac ă Duhul e mijlocul şi intensitatea cunoaş- 



<l 



"£ 22. In art. La Colombe et I'Agneaii, în «Contacts», nr. 41/1963, p. 13, se spune : 
•-«Orice tentativă în acest sens e sortită eşecului, dacă încercăm să ne apropiem de Porum- 
biţa şi să o captăm ca c realitate independentă de cea a Mielului. Cînd se consideră Duhul 
a parte de Fiul prea Iubit, Duhul se şterge, dispare. Nu ne rămîne nimic în mîini dacă 
' putem zice aşa. Noi nu atingem Porumbiţa decît unindu-ne cu zborul său către Miel, 
primind ds la ea prezenţa Mielului». 

Thomas F. Torrence în referatul Spirittt$ Creator prezentat la sesiunea grupului de 
Studii patristice )a Aarhus din august 1964, scrie : «Duhul nu se expune pe Sine^ ci înfă- 
ţişează pe Cuvîntul ; şi e cunoscut numai întrudt ne iluminează pe noi şi ne face capa- 
bili să înţelegem Cuvîntul. Fiul e singurul Logos (Raţiune), singurul chip (eî8o;) al 
Dumnezefrii» (după Sfîntul Atanasie, Contra Arianos III, 15 şi Ad Serapion I, 19). «Numai 
prin Fiul străluceşte ( i-ad^nn ) Duhul şi în Duhul este cunoscut Dumnezeu» (Ad. 
Serapion I, 18). «Dificultatea doctrinei despre Duhul derivă din ascunderea aceasta a Sa 
înapoia feţei Tatălui în Fiul şi a inimii Fiului în Tatăl». Sfîntul Vasile compară şi el 
raportul intre Fiul şi Duhul în cunoaşterea noastră cu raportul între .lumina ce nu poate 
fi separată de obiectele vizibile şi acele obiecte {Despre Sfîntul Duh XXXVI, 64). «Deoarece 
El este Duhul şi nu Tatăl nici Fiul, noi trebuie să ne ferim să-L cugetăm pe El după 
«oduJ existenţei Tatălui sau Fiului, ci să-L cunoaştem în acord cu propriul Său mod 
de existenţă, ca pe Acela Care grăieşte Cuvîntul şi luminează (iilumines) pe Fiul Tatălui, 

terii divinităţii transcendente, Hristos, ca Logos, e conţinutul structurat 
al acestei cunoaşteri 23 . Unde lipseşte acest conţinut, sufletul se afundă 
în construcţii proprii, într-un entuziasm inconsistent şi dezordonat, cum 
s-au Intîmpîat cu atîţia -«trăitori* anarhici şi cu atîtea curente creştine 
entuziaste, dar dizolvante, care n-au avut în mod real pe Duhul Sfînt, o 
dată ce Duhul nu se poate avea fără Hristos. Unde lipseşte Duhul, ca 
mijloc de cunoaştere vie a lui Hristos, Acesta devine obiect de cunoaştere 
rece, teoretică, de definire prin citate şi formule adunate în memorie. 
Duhul Sfint este t răit ca o fluiditate spiritua lă ce se în alţă din noi 
şi ne"Tnalţă pe noi ?pTe^DUffTngze1J^hlr ^"~to^ 

"4iihir^ 4 /Că"ăTăre _ Erh1i]rse poate fixa. nu se~poate prin3e7e~ca o atmos- 
feră, ca o mireasmă, care e în fiecare clipă altfel, ca spiritul însuşi, fiind 
modelul suprem al spiritului. Sfintul Chirii al Alexandriei a descris toată 
viaţa sfinţilor ca o mireasmă ce se înalţă spre Dumnezeu. Dar viaţa 
aceasta are îmbibată în ea lucrarea Duhului Sfînt. Aşa cum în Treime 
Duhul e într-o continuă «purcedere» de la Tatăl iubitor spre Fiul iubit, 
şi într-o «strălucire» iubitoare de la Fiul spre Tatăl, aşa e şi în 
noi într-o curgere continuă de la Fiul spre noi şi de la noi spre 
Fiul, de la Care primim pe Duhul. E curgerea iubirii Fiului sau mai 
bine zis a Tatălui, întorcîndu-se de la noi tot ca o curgere, cu care 
s-a unit simţirea noastră iubitoare spre Fiul, sau mai precis spre Tatăl. 
El lunecă în noi şi din noi cum lunecă lumina, sau mireasma, sau aeru£ 
fără să simţim. «Să nu încercăm de a opri zborul Porumbiţii spre Miel. 
Ar fi ispititor să întrerupem acest zbor. să prindem Porumbiţa, să o pri- 
vim cit ne place, să o mîngîiem, să ne familiarizăm cu ea, să ne facem 
un deliciu din contemplarea ei». Lucrarea Duhului în noi e de aşa fel 
că ne vine să strigăm : «Porumbiţa mea, tu care te ţii în crăpăturile de 
stîncă, tu care te ascunzi în pereţii prăpăstioşi ai munţilor, arată-mi faţa 
ta, fă-mă să aud glasul tău, căci glasul tău este dulce şi faţa ta frumoasă»- 
(Cîntarea Cîntărilor II, 14) 25 . 

__ A doua consecinţă 'care rezultă din «odihna» sau «rămînerea » Du- 
hului in"Fiul (în afară de nedespărţirea lor înnoi) e aceea că credinaoşîîT" 

""primind Duhul_iui Hristos, nu-L primesc in afara._de Hrtetg^h\ FÎ~teag ăj- 
de la distantă de !TfisT os7~cl~rh"nFIrîsTosr fiind ridicaţi «în Hristos». Nu 



creînd în noi capacitatea de a au2> şi vedea pe Acela. In speţă, Duhul îşi ascunde ca atare 
propriul său ipostas de către noi şi ni se revelează pe Sine revelînd pe Tatăl prin Fiul. 
Dar deşi El stă, ca ceea ce este, înapoia Tatălui şi a Fiului, revărsînd lumina asupra 
noastră prin iluminarea minţilor noastre pentru a cunoaşte pe Tri-unul Dumnezeu, .El ne 
pune faţă în faţă cu loată infinitatea ultimă a Dumnezeirti». 

iţ* 23. La Colomhe..., p. 12 : «S-ar putea zice — fără a presa prea mult aceşti termeni 
filozofici — că Duhul, întrucît se identifică cu noi, fără confuzie de natură, se face 
subiectul vieţii noastre de creştini, subiect care doreşte şi aspiră, în vreme ce lisus este 
obiectul, modelul, ţinta spre care findem imediat ; Duhul e simţirea rugăciunii, în timp ce 
Hristos e conţinutul ei» (I Cot. XIV, 14). 

24, Ibiâem, p. ! 4 : «Duhul nu e termenul final a! rugăciunii ncastre. El e Kceea ce e 
între» noi şi termenul rugăciunii noastre. El este un elan spre Fiul. El e şi un elan spre 
Tatăl, dar spre Tatăl găsit în Fiul». 

25. Ibidem, p. 14. 

s-ar întîmpla aceasta dacă Duhul ar purcede «şi din Fiul», sau dacă, pur- 
cezînd din Tatăl, nu s-ar odihni în Fiul. în cazul acesta credincioşii ar 
putea avea pe Duhul fără a fi în Hristos, sau pe Hristos fără a fi în 
Duhul, aşa cum, din cauză că Fiul iese din Tatăl prin naştere, fiind 
noi în Hristos nu sîntem şi în Tatăl în sensul în care fiind în Duhul 
sîntem şi în Hristos. De aceea lumea creştină occidentală (catolică şi 
protestantă) afirmă adeseori o prezenţă în Duhul, dar nu şi una în Hristos, 
sau vorbeşte de preoţia hristologic-instituţională şi de cea pneumatologic- 
generală, idee care se aude şi la unii teologi ruşi din Occident (Lossky, 
Lev Gillet). 

•yt După învăţătura ortodoxă, _crLedinj^oşi4—nu—pQt_avea_pe Duhul decît 
*în.Jirisţos>*3&ficeversa 26 - Ei sînt uniţi cu Hristos prin Duhul, care nu 
se depărtează de Hristos" care «străluceşte» din Hristos, dar nu iese din 
El. Ei se împărtăşesc astfel împreună cu Hristos de *odihna» Duhului 
asupra Lui^pesigur, nefiind ipostasuri divine cum e Hristos, credincioşii 
se împărtăşesc de o parte din energia Duhului. Ipostasul omenesc nefiind 
egal cu ipostasul divin nu poate cuprinde toată plenitudinea ipostasului 
Duhului. Dar uniţi fiind cu Hristos, stau sub odihna Duhului împreună 
cu Hristos, sau stînd sub odihna Duhului nu pot sta decît- sub odihna 
Duhului cea de deasupra lui Hristos. De deasupra lui Hristos Duhul nu 
se depărtează niciodată, căci în Hristos ca Fiul lui Dumnezeu cel întrupat 
e odihna Lui ca ipostas. Dar de deasupra oamenilor se poate depărta, 
căci nu e o relaţie ipostalică veşnică între Duhul şi ei. 

Avînd Duhul prin faptul că sîntem uniţi cu Hristos, cu ipostasul cel 
întrupat al Fiului, pe de o parte noi formăm într-un anumit sens o per- 
soană cu Hristos, dar pe de altă parte neavînd Duhul în întregimea lui 
ipostatică. ca Hristos, ci numai cît putem cuprinde noi şi ceea ce cores- 
punde cu persoana fiecăruia dintre noi, în acelaşi timp Duhul ne şi am- 
plifică în specificul nostru personal. Acestea nu sînt două momente sepa- 
rate, cum socoteşte Lossky, ci chiar prin faptul că ne unim cu Hristos 
prin Duhul, unirea cu Hristos înseamnă şi accentuarea noastră ca 
persoane. 

Tot ce s-a spus despre credincioşi, se înţelege că se referă la ei ca 
la mădulare ale Trupului tainic al lui Hristos. Duhul «se odihneşte» peste 
Biserică şi în Biserică, pentru că «se odihneşte» peste Hristos, capul ei, 
pentru că ea este unită cu Hristos. 

Chiar termenul -«strălucire», neindicînd, cum am văzut, o «ieşire» a 
celui ce străluceşte din cel din care străluceşte, arată că Duhul, împăr- 
tăşindu-ni-se nouă, nu iese din Hristos, deci nu-L avem în separaţie de 
Hristos, ci ne uneşte cu Hristos, ne adună în El. Iar întrucît sîntem uniţi 
cu Hristos, strălucind Duhul din Hristos, străluceşte şi din noi, sau din Bi- 
serică. Dar nu străluceşte ca ipostas integral, cum străluceşte din Hristos, 
V pe de o parte pentru că credincioşii nu sînt ipostasuri divine ca Hristos 
pe de alta pentru că străluceşte din ei proporţional cu treapta lor de îmbună- 
tăţire, ceea ce n-ar putea fi cazul cînd ar străluci din ei ca persoană inte- 
grală, în alte cuvinte, persoanele umane ale credincioşilor sînt străbătute 

26. Fapte II, 33; I Cor. XII, 3. 

numai de -«lucrarea» Duhului, care ca persoană e unită cu Hristos, capul 
dumnezeiesc al Trupului şi al fiecărui credincios din Trupul lui tainic. 
Căci ca oameni, credincioşii nu pot avea aceeaşi relaţie personală inte- 
grală cu persoanele divine, cum o au acelea introlaltă în baza fiinţei 
comune, ci numai *prin har», adică *prin împărtăşire»-, sau prin lucrare. 

De aceea Grigorie Cipriotul evită să dea numele -«strălucire» mani- 
festării Duhului din sfinţi. Dar tradiţia bisericească afirmă puternic 
această «strălucire», desigur deosebind-o de «strălucirea» Duhului din 
Hristos. Măsura acestei -«străluciri»- a Duhului din sfinţi e proporţională 
cu sporirea lor în Hristos, cu prezenţa şi eficienţa lui Hristos în ei. 

Sfintul Simion Noul Teolog, descriind frica ce i-a cuprins sufletul 
la vederea slavei dumnezeieşti şi încercarea de a se ascunde de ea, 
continuă : 

-«Dar Tu, Dumnezeul meu, şi mai mult mă cuprindeai 

Şi mai mult mă îmbrăţişai şi mai mult mă strîngeai 

înăuntru sînului slavei Tale, Dumnezeul meu, 

Înăuntru cutelor veşmintelor Tale 

Adunindu-mă, şi cu lumina Ta acoperindu~mă». 

(Imnele dragostei dumnezeieşti, nr. 8) 

Iar altădată spune: 

-«Căci se scufundă mintea în lumina Ta 
Şi se umple de strălucire şi lumină se face, 
Asemenea slavei tale» 

(Ibidem, nr. 12). 

JJnde slăbeşte hgirga Du hului în Bis erică şi injcredincioşjL^aBareuB 
3iserică jpreHîmpInn^ 

individuăiisîaj nu "pentru că prezenţa lui Hristos fără Duhul produce 
"IseesSFienomene — cum se spune de teologii occidentali şi de unii teologi ^nJ 

ortodocşi — , ei pjmJxu_că_Hristos nu e sălăşluit fără Duhul in Biserică jji jn j / V 
^credincioşi, ci_ej?ugetji1^c^ lăsîndjm_tfficjy>__ care I 

„conduce- Biserica- după ■ wporunciîe">rxnî~(catolicismJ^au_Jasă pe fiecare f 

credincios _§ă_se_conducă după raţionamentele propriei sale conştiinţe J\ 



(protestantism) . 

2. Relaţia Duhului cu Fiul la Sfintul Grigorie Palama, — Dintr-un 
citat dat înainte, am văzut că Sfintul Grigorie Palama preia din teologia 
trinitară mai veche ideea de «rămînere», de -«odihnă-* a Duhului în Fiul, 
ca relaţie eternă Intre ei. Această relaţie, deşi e declarată de el fiinţială, 
nu de ordin personal, totuşi o dată ce e specială între Duhul şi Fiul nu 
poate fi numai fiinţială. Dar Sfîntul Grigorie Palama cunoaşte şi o rela- 
ţie mai specială între Duhul şi Fiul, mai bine zis el precizează într-un 
mod nou relaţia de «răminere», de -«odihnă» a Duhului în Fiul. Şi aceasta 
reprezintă un pas mai departe faţă de Grigorie Cipriotul. 

Pe de altă parte, după Sfîntul Grigorie Palama, prin Duhul se ţin 
într-o nouă legătură chiar Tatăl şi Fiul. Căci Duhul e iubirea Tatălui faţă 

de Fiul, care, aşezîndu-se asupra Fiului, se întoarce ca iubire a Fiului 
spre Tatăl. Iată cum exprimă Sfîntul Grigorie Palama această idee : 
«Cuvînt fără Duh nu poate cugeta cineva dacă are minte. (Prin aceasta 
Sfîntul Grigorie Palama exprimă legătura personală indisolubilă între 
Fiul şi Duhul, n. n.). De aceea şi Cuvîntul lui Dumnezeu din Dumnezeu 
are pe Duhul Sfînt împreună ieşind din Tatăl... Iar acel Duh al Cuvîn- 
tului suprem e ca o iubire negrăită a Născătorului faţă de Cuvîntul năs- 
cut în mod negrăit. De El se foloseşte (-/o^tcu) şi Cuvîntul şi Fiul prea 
iubit al Tatălui faţă de Născătorul, dar ca avindu-1 împreună ieşit din 
Tatăl şi cdihnindu-se în El prin unitatea firii... 2,7 . Pe acesta Fiul îl 
are de la Tatăl, ca Duh al Adevărului şi al înţelepciunii şi al Cuvîntu- 
lui... Şi (prin El) se bucură împreună cu Tatăl, care se bucură de El 
(05 t$ nottQt kxavxŞ x ai Qovxi (jvyxalQzi)... Căci această bucurie dinainte de 
veci a Tatălui şi a Fiului, este Duhul Sfînt, care e comun lor în ce priveşte 
folosirea (xcct» x?^ ai v)i (fapt pentru care se şi trimite de amîndoi la cei 
vrednici), dar e numai al Tatălui după existenţă ; de aceea şi numai din 
El purcede după existenţă»- 28 . 

■ r PQUă_idei.jjespriridem din acest text : 

a) Prin_p_u hul Fiul se întoarce spre Tatăl pentru a iubi prin El pe Tată l, 
aşa cumTatăl H^ui^ede^pyDlihu^p^nj ru. a iubi prin El p ejru flŢsau pen tru 

jgă iubeşte pe M uL P urcederea Duhu lui e deci înt r-o legăt ură" cu naşterea 
Fiului. Există o legâturajgrşonalăJpejciaS^ Fiul. Duhul m £ 

trece în Treimejnjujdeparte^^ 

7ea~Fjjun^cjy?ă^^ o relaţie personală cu Fiul, ci 

este din Tatăl pentru Fiul, împreună cu Fiul, spre Fiul, prin (faptul că există) 
Fiul. Duhul în Treime e cel ce aduce pe Tatăl şi pe Fiul la unitate (la 
unitatea iubirii, nu a fiinţei), nu cel ce deşira mai departe unitatea. 

b) Dar Fiul iubeşte prin Duhul pe Tatăl ca pe Cel ce L-a născut pe 
El_şi L-a_ purces peT)uhul, deci prin aceasta iubire nu i se schimba însu- 
şirea de Fiu, ca să devină identic cu Tatăl. Iubirea Lui faţă de Tatăl 
e altfel decît iubirea Tatălui faţă de El. Fiul prin Duhul răspunde cu 
bucuria Sa ( ovY"/.a-iQt'<- ) la bucuria Tatălui faţă de El ; adică Fiul nu 
are iniţiativa bucuriei. Ca atare Fiul nu are Duhul asemenea Tatălui, ca 
purcezîndu-L din Sine ca şi Tatăl, ci ca Cel ce-L are pe Duhul din Tatăl, 
ca Cel ce-L are pe Duhul ca Fiu. Dacă L-ar avea şi Fiul pe Duhul ca | 
unul ce-L purcede, nu s-ar mai raporta prin Duhul faţă de Tatăl ca un § 
Fiu faţă de Tatăl. în purcederea comună a Duhului s-ar identifica pro- | <■ 
prietăţile ipostatice ale Tatălui şi Fiului. în Duhul nu s-ar mai mani- | 
festa iubirea Fiului ca Fiu faţă de Tatăl, ci s-ar manifesta identitatea 
lor ipostatică. Tot ce are Fiul, are de la Tatăl, deci împreună cu existenţa 
sa, şi pe Duhul Sfînt, ca manifestare a iubirii Sale filiale. 

27. In traducerea rusă a Arhimandritului Ciprian, Antropologia Sjlntului Grigorie 
Palama, Paris, Ymca-Press, ÎG5Q, p. 356, textul sună aşa : «Duhul Cuvîntului este ca un 
fel de iubire negrăită a Născătorului faţă de Cuvîntul născut în mod negrăit. Şl însuşi 
Cuvîntul preaiubit şi Fiul lui Dumnezeu se întoarce spre Născătorul prin Duhul Sfînt, ca 
iubire, şi are Duhul ieşit din Tatăl şi odihnîndu-se împreună cu El (cu Cuvîntul în Tatăl)» 

28. Capetele teologice, cap. 36. In Filocalia, ed. II, Atena, 1893, p. 315. 

Conjugînd ideea Sfîntului Grigorie Palama cu cea a lui Grigore 
Cipriotul, putem socoti că ea aduce ideii lui Grigore Cipriotul o lămurire 
în plusS Strălucirea Duhului din Fiul nu e decît răspunsul iubirii Fiului 
la iubirea iniţiatoare a Tatălui, care-L purcede pe Duhul. Iubirea Tatălui 
odihnindu-se în Fiul, îi străluceşte Tatălui din Fiul, îi străluceşte Tatălui 
ca iubire a Fiului. Ea nu-şi are originea în Fiul, ci în Tatăl, dar căzînd 
•asupra Fiului, se arată Tatălui, se reflectă spre Tatăl, se îmbină cu subiectivi- 
tatea iubitoare a Fiului faţă de Tatăl, aşa cum Duhul Tatălui împărtăşin- 
du-ni-se nouă se întoarce îmbinat cu simţirea noastră iubitoare de fii spre 
Tatăl.XAceasta, pentru că Fiul nu e obiect pasiv al iubirii paterne, cum 
nu rămînem nici noi cînd se revarsă Duhul Sfînt în noi. Faptul că Fiul 
iubeşte pe Tatăl prin Duhul nu înseamnă însă că nu-L iubeşte El însuşi ; 
precum faptul că noi iubim pe Tatăl prin Duhul nu înseamnă că nu-L 
iubim noi înşine. Duhul Tatălui răzbind în noi ca iubire paternă ne în- 
călzeşte subiectivitatea iubitoare filială, în care în acelaşi timp se manifestă 
si Duhul însuşi. Ni se luminează aci adevărul că orice simţire deplină a 
cuiva faţă de altul nu e numai a lui. ci se resimte şi de simţirea aceluia. 
Nu există o subiectivitate pur individualistă, ^ 

Dar să vedem cum coboară Duhul prin Fiul jn planul temporal, 
manifestînd în acest plan relaţia sa eternă cu Fiul.^Ttal'^cTndu-se om 
şi unind pe oameni cu sine, iubirea Tatălui ce-o are asupra Sa şi răs- 
punsul Său la iubirea Tatălui devin proprii tuturor celor uniţi cu El. 
Toţi sînt iubiţi în Fiul de Tatăl şi toţi răspund în Fiul Tatălui cu iubirea Fiu- 
lui. Acesta-i momentul culminant al stării de mîntuire : unirea tuturor cu 
Hristos în Duhul şi prin aceasta în simţirea iubirii Tatălui faţă de ei şi 
a lor faţă de Tatăl. De aceea mîntuirea e recapitulare în Hristos. Toţi 
sînt iubiţi în Fiul de Tatăl şi toţi răspund în Fiul cu iubirea Fiului, pen- 
tru că, aflîndu-se în Fiul, peste toţi planează Duhul Tatălui şi din toţi 
străluceşte Tatălui, DuhulM^Căci pe omul, care era întors de la Dumne- 
zeu — zice Sfîntul Chirii ^al Ajexandriei_—- şi-L supărase din pricina 
neascultării şi a mulţimii "de păcate, î-a aşezat Hristos iarăşi în Sine, ca în 
cel dintîi în faţa Tatălui» (închinare în Duh şi adevăr, cartea IX, P. G., 
t. LXVIII). Şi «prin Hristos şi în Hristos am primit binecuvîntarea, fiind 
pecetluiţi spre înfiere prin Duhul Sfînt» (Ibidem), 

Duhul Sfînt nu iese din Hristos prin faptul că ni se împărtăşeşte, ci 
ne unifică în Hristos, ca să ne bucurăm împreună cu Hristos de ceea ce 
-e propriu Lui, ca să devenim împreună moştenitori cu Hristos a tot ce 
are de la Tatăl — adică ai Duhului (Efes. I, 11, 13). 

Dacă Duhul ar purcede şi din Fiul, Acesta n-ar avea pe Duhul ca 
Fiu şi nici noi n-am fi prin Duhul în simţirea de fii. Noi am rămîne. în 
-acest caz, în afara lui Hristos, neunificaţi cu El în simţirea de fii ai Ta-, 
tălui, neridicaţi prin Duhul în Fiul. Noi nu trăim pe Duhul ca o persoană 
definită, pentru că nu-L simţim intercalat între noi şi Fiul, pentru că 
nu-L avem pe Duhul separat de Hristos, ci avîndu-L pe Duhul îl avem 
in noi pe Hristos însuşi cu simţirea lui de Fiu faţă de Tatăl, devenită 
'simţire a noastră. Simţirea de Fiu a lui Hristos nu poate fi în noi deta- 

şată de El însumi, separată de El, ci ea înseamnă prezenţa lui Hristos în 
noi, sau ridicarea noastră în El. Un Hristos fără simţirea Lui de Fiu, 
pătrunsă în noi, fără Duhul, nu se poate avea ; despre o asemenea posedare 
a lui Hristos se poate cel mult teoretiza. O prezenţă a Duhului fără Hris- 
tos, dacă Duhul e simţirea de Fiu a lui Hristos faţă de Tatăl, iarăşi nu 
se poate avea. «Fiindcă toţi cîţi sînt purtaţi de Duhul lui Dumnezeu, fiii 
lui Dumnezeu sînt^ (Rom. VIII, 14). Dar această calitate ne-o poate da 
Duhul, numai pentru că e «Duhul înfierii», «Duhul Fiului»- (Rom. VIII,. 
15 : Gal. IV, 6). «Şi sînteţi fii, pentru că 29 Dumnezeu a trimis pe Duhul 
Său în inimile voastre, care strigă : Awa ! (Părinte). Astfel dar nu mai 
eşti rob, ci fiu ; iar de eşti fiu, eşti şi moştenitor al lui Dumnezeu prin 
Hristos». (Gal. IV, 6 — 7), sau «împreună moştenitor cu Hristos» (Rom. 
VIII, 17)!" " " 

Fiul lui Dumnezeu s-a făcut om nu numai pentru a ne îndumnezel 
în general, ci pentru a ne face fii ai lui Dumnezeu. De aceea s-a făcut 
om nu altă persoană treimică, ci Fiul, care avînd Duhul Fiului ni-L îm- 
părtăşeşte şi nouă, pentru a avea pe Duhul în Fiul şi cu Fiul şi astfel 
să fim şi să ne simţim şi noi fii ai lui Dumnezeu. 

3. Relaţia Duhului cu Fiul la Iosif Vrienie. — Iosif Vrienie a fost un 
teolog bizantin care la 1423 a ţinut în palatul imperial din Constantinopol 
21 de cuvântări despre purcederea Duhului Sfînt şi la sfîrşitul lor un 
Cuvînt sfătuitor pentru unirea Bisericilor, în vederea unui sinod unionist 
ce avea să se ţină, dar nu s-a mai ţinut. în acest Cuvînt sfătuitor el explică 
o schemă a lui Ierotei, dascălul lui Dionisie Areopagitul, pe care o redă 
şi grafic la sfîrşitul Cuvîntărilor sale 30 . 

La el relaţiile între cele trei persoane divine sînt mai complexe. Mai 
întîi el arată că fiecare persoană are două nume : «Că Tatăl nu numai 
Tată se zice, ci şi Purcezător ; şi Fiul nu , numai Fiu, ci şi Cuvînt cu 
adevărat ; şi Duhul nu numai Duh, ci şi Purces»- 31 . Dar Tatăl nu are 
numele Sale ca celelalte două Persoane. Numele Lui sînt de cauza- 
tor şi ca atare fiecare din ele indică relaţia cauzală specială numai cu 
una din celelalte două Persoane. «Nu asemenea cu Fiul şi cu Duhul se 
zice Tatăl că are numele Sale, adică pe acela de Tată şi de Purcezător, 
ci El ca Cela ce este numai Pricinuitor nu şi pricinuit, pe fieştecare dintru 
acestea îl are numai către o faţă. Că este al Fiului numai Tată, nu şi 



29. Am schimbat intenţionat locul lui «pentru eâ» de ciupă «şi», căci filiaţia -noastră 
în Duh nu e o cauză pentru trimiterea Duhului, ci o urmare, cum spune Sfîntul Ap. Pavcl 
în Rom. VIII, 14 şi cum se vede din Gal. IV, 7. 

30. Cuvîntările lui Iosif Vrienie le avem traduse în romîneşte în traducerea mitropo- 
litului Grigorie al Ungrovlahiei : «Ale lui Iosif Vrienie, Cuvinte douăzeci şi două pentru 
purcederea SJîntului Duh, care sau tălmăcit din limba ellinească de col de acum mitropolit 
al Ungrovlahiei, K.yriu Grigorie şi s-au tipărit în Sfînta episcopie a Buzăului în anul 
1832, luna septemvrie de Gherontie Ieromonahul şi tipograful din Sfînta monastire Neam- 
ţul». La sfîrşit suit 3 scheme grafice. 

31. Op. cit-, p. 344. 

Purce2ător ; şi al Duhului Purcezător numai, nu şi Tată» 32 . Fiecare din 
celelalte două Persoane fiind pricinuită, dar şi împreună pricinuită, unul 
din numele ei exprimă relaţia cu Tatăl ca pricinuitor, iar celălalt nume 
exprimă relaţia cu ceealaltă persoană ca împreună pricinuită, dar şi cu 
Tatăl care e cauza acestei împreună pricinuiri a lor. «Iar Fiul şi Duhul, 
ea cele ce sînt numai pricinuite din Tatăl, nu şi pricinuitoare una alteia, 
pe unul din nume îl are cu aducere (în relaţie) numai către Tatăl, iar pe 
celălalt îl are cu aducere si către fata cea împreună pricinuită din 
Tatăl- as. 

Deci pe lîngă relaţia produsă de cauzalitatea cu dublu caracter între 
Tatăl şi fiecare din celelalte două Persoane, mai există o relaţie între 
acele Persoane şi între fiecare din ele şi Tatăl, care deşi e necauzală, 
touşi nu e pur fiinţială, cum zice Iosif Vrienie, ci derivă din cauzalitatea 
lor diferită din Tatăl, indicînd caracterul lor comun şi în acelaşi timp 
diferit, de cauzate de aceeaşi sursă, deci caracterul lor personal deosebit. 
«Adică Fiul, numele de Fiu ca Cela ce este Fiu, numai către Tatăl are, 
că este Fiu numai al unui Tată, şi nu a doi ; iar numele Cuvînt, pe care 
numai El îl are, în dumnezeiasca Treime, nu este numai către Tatăl ca 
Cel ce este Minte, ci şi către Duhul, după -alt chip... Că al Tatălui este 
Cuvînt ca Cel ce este dintr-însul, iar al Duhului nu ca Cel ce este dintr-în- 
sul, ci ca Cela ce de acolo şi El are existenţa de unde şi Duhul are existenţa 
şi ca Cela ce este de o fiinţă cu El (Duhul). Asemenea şi Purcesul. Purces 
cu adevărat este şi se zice numai al Purcezătorului Său, adică al Celui ce 
este şi se zice Tată către faţa cea împreună cu El pricinuită ; iar Duh nu 
numai al Tatălui este şi se zice, ci negreşit şi cu adevărat şi al Fiului ; 
însă al Tatălui este şi se zice Duh ca Cela ce este dintr-însul, iar al Fiului, 
nu ca Cela ce are existenţa dintr-însul, ci ca Cela ce printr-Insul (adică 
împreună, n.n.) din Tatăl iese şi ca Cela ce este de o fiinţă cu El şi de o 
slavă» 34 . 

Totuşi, cum zice Fericitul Augustin, în general nu se întrebuinţează 
expresia «Duh al Tatălui», ca să nu se nască ideea că Tatăl îl naşte pe 
Duhul ; şi nici expresia «Fiu al Duhului», ca să nu se nască impresia că 
Fiul se naşte şi din Duhul 35 . 

Să încercăm acum o scurtă interpretare a acestor relaţii necauzale 
între Fiul şi Duhul Sfînt, de care vorbeşte Iosif Vrienie. 

Chiar la oameni există relaţii personale deosebite de cele produse 
de o provenire a unei persoane din alta. Există în primul rînd o relaţie 
personală între cei cu o cauzalitate comună imediată, dar se pot stabili 
relaţii între toţi oamenii, de sigur pe baza originii comune, mai mult sau 



32. Ibidem. 

33. Ibidem. 

34. Op. cit., p. 345. 

35. Op. cit., p. 345-6. 

mai puţin depărtate, şi deci pe baza fiinţei comune. Şi relaţia unei per- 
soane cu fiecare alta persoană umană actualizează o nouă caracteristică, 
sau virtualitate a celor ce sînt în relaţie. Am putea zice că fiecare om 
«se naşte» sau «provine» în oarecare măsură din fiecare alt om cu care 
întră în relaţie ; dar mai corect e a spune că nu e vorba de «naştere» sau 
de o «provenire» propriu-zisă, ci de o actualizare, de o îmbogăţire şi de o 
definire reciprocă, avîndu-se ca bază ceea ce au prin originea lor care 
pînă la urmă e o origine comună. Fiecare persoană «trece» oarecum prin 
alta sau prin altele ca să manifeste cît mai deplin ceeace are esenţial prin 
venirea sa la existenţă. «Trecerea» aceasta este tocmai relaţia cu acea sau 
cu acele persoane şi rezultatul acestei «treceri» este «arătarea», sau «stră- 
lucirea» ei sub un nou aspect. 

Dar relaţiile dintre oameni reflectă ca chip obscur perfectele relaţii 
între persoanele treimice, cu deosebire că acelea fiind infinite nu se îm- 
bogăţesc reciproc. 

între Fiul şi Duhul există în mod inevitabil ca între cei proveniţi 
din aceeaşi sursă o relaţie, prin care fiecare persoană divină are un rol 
în «arătarea» plenitudinii divine în formă proprie de către fiecare per- 
soană divină. Nu e posibil ca fiecare persoană divină să manifeste infini- 
tatea vieţii divine în mod izolat şi uniform. Nu s-ar vedea în acest caz 
raţiunea caracterului trinitar al Divinităţii. Am văzut de la Sfîntul Grigo- 
rie Palama că Duhul «trecînd» prin Fiul, «strălucind» prin El, «odih- 
nindu-se» cu bucurie în El, Fjul îşi manifestă prin aceasta plenitudinea 
divină în forma filială, actualizează infinitatea vieţii divine în forma per- 
fectei afecţiuni filiale faţă de Tatăl. Dar şi Duhul îşi are prin aceasta 
caracterizarea deosebită de afecţiune iubitoare a Fiului faţă de Tatăl, 
în acest sens Duhul se numeşte Duh al Fiului. Acesta e un aspect nou ai 
vieţii divine a Duhului pe lîngă acela pe care îl are prin provenirea Lui 
din Tatăl, mai bine zis un aspect care stă în strînsă legătură cu acela, 
fiind urmarea aceluia. Căci dacă prin provenirea din Tatăl, Duhul este 
dragostea Tatălui faţă de Fiul (fără să se numească «Duh al Tatălui» ca 
să nu dea impresia că e născut din Tatăl), prin «arătarea» din Fiul, prin 
relaţia cu Fiul, Duhul se arată şi ca dragostea-răspuns a Fiului faţă de 
Tatăl, manifestînd astfel dragostea divină în totalitatea aspectelor ei şi 
prilejuind manifestarea lor. 

Iosif Vrienie spune că relaţia între Fiul şi Duhul are şi un sens invers: „ 
nu numai Duhul «trece» prin Fiul, arătînu-se pe Sine ca Duh al Fiului | \ 
şi pe Fiul cu Duh de Fiu (fără să se numească «Fiu al Duhului», ca să nu 
dea impresia că e născut din Duhul), ci şi Fiul «trece» oarecum prin 
Duhul, arătîndu-se ca «Cuvînt al Duhului» şi în acelaşi timp arătînd pe 
Duhul ca Cel ce are Cuvînt, nu ca Cel ce nu are Cuvînt. Desigur Fiul 
îşi manifestă şi calitatea de Cuvînt al Tatălui, însă ca din Cel din Care 
provine. Dacă în Tatăl Cuvîntul îşi are cauza concretizării, prin Duhul 
îşi manifestă forţa şi afecţiunea penetrantă. Duhul «trecînd» prin Fiul 

face manifestată simţirea şi se manifestă ca simţire de Fiu a Celui născut 
din Tatăl ; dar Fiul «trecînd» şi El prin Duhul pe Care îl are şi Care 
a «trecut>* prin El, se manifestă ca Cuvînt al Duhului şi face Duhul să 
se manifeste ca Duh grăitor. în acelaşi timp Fiul rămîne Cuvînt al Tată- 
lui ca provenind din Tatăl ; iar Duhul grăieşte Cuvîntul Tatălui, sau 
Fiul Tatălui grăieşte din Duhul. Adică conţinutul grăirii Duhului e Hris- 
tos, iar Hristos grăieşte din Duhul. Mai mult, grăind Cuvîntul Tatălui, 
Duhul grăieşte despre Tatăl, iar Fiul grăind din Duhul, grăieşte din Duhul 
sau din puterea Tatălui. Fiecare relaţie între două Persoane implică şi 
pe a treia. 

Unirea între Fiul şi Duhul constă întîi în faptul că Duhul -«strălu- 
ceşte» din Fiul, apoi că Fiul ca Cuvînt răsună din Duhul. în general întîi 
o persoană simte (prin unirea cu simţirea alteia, străbătută de simţirea 
aceleia), apoi grăieşte din simţirea aceasta (sau îşi penetrează simţirea 
de logos-ul ei). Urmarea e că, dacă în trăirea noastră neexprimată inte- 
rior şi exterior, nu sesizăm pe Duhul Sfînt, ci numai pe Hristos, căci 
Duhul a devenit organul de înălţare şi intensificare a organelor noastre ( ***" 

de percepţie spirituală, îndată ce începem să grăim, să exprimăm, să dăm 
mărturie despre ceea ce trăim şi cunoaştem, ne dăm seama că grăim din 
Duhul, sau din ceea ce ne spune Duhul despre Hristos. Căci în grăire sîntem 
mai activi şi ne detaşăm mai mult de subiectul propriu, decît în «vedere», 
-«trăire». Şi mai mult decît îşi dau seama de aceasta cei ce grăiesc, îşi dau 
seama cei ce ascultă. Cuvîntul rostit din Duhul dumnezeiesc e deosebit de 
cuvîntul natural. Are o forţă penetrantă şi cuceritoare, miraculoasă şi 
revelează adîncuri mai presus de cele naturale, realităţi transcendente. 

Biserica fiind trupul lui Hristos, peste care se odihneşte ca şi peste 
Capul ei, Duhul Sfînt (iar aceasta e valabil şi pentru membrii Bisericii), 
prin Capul ei şi prin Duhul Sfînt se află în relaţie imediată cu Tatăl. , 

în felul acesta ne împărtăşim toţi în Fiul şi în Duhul Sfînt de izvorul x 
ultim şi absolut al existenţii care este Tatăl, dar nu după natură ca Fiul 
şi Duhul Sfînt, ci după har. Ne împărtăşim de acest izvor ultim prin 
amîndouă razele ce provin din el şi care sînt unite între ele, pentru a 
ne împărtăşi de acest izvor în ambele forme de revelare şi de comuni- 
care a Iui. . 



Sfîntul Ioan Damaschin a vorbit de perihoreza între cele trei Persoane 
divine. Aceasta e interpretată ca o interioritate reciprocă între ele. Căci 
ea nu poate fi înţeleasă numai ca o mişcare a fiecărei Persoane -«în jurul»- 
celorlalte, o dată ce nici la oameni, unde unitatea e cu mult mai slabă, 
nu are loc numai o mişcare a unuia în jurul celuilalt, ci o anumită inte-. 
rioritate a unuia în celălalt înainte de a se odihni în altul, o -«trecere» a 
unuia prin altul,o «odihnire» a unuia în celălalt. Astfel perihoreza trebuie 
să însemne cu atît mai mult la Sfînta Treime o trecere a Duhului prin 

Fiul şi a Fiului prin Duhul. In perihoreză e inclus şi Tatăl, întrucît Duhul 
trece prin -Fiul purcezînd din Tatăl şi întorcîndu-se spre El şi Fiul prin 
Duhul născîndu-se din Tatăl şi întorcîndu-se spre El.^Mai trebuie adăugat 
că fiecare Persoană divină manifestă plenitudinea divină într-o formă 
care se resimte de trecerea prin celelalte, de relaţia interioară cu cele- 
lalte. Ca urmare şi în Biserică şi în credincioşi niciodată o Persoană 
divină nu e fără cealaltă şi fără specificul . aceleia, datorită relaţiei inte- 
rioare cu celelalte. «Biserica e plină de Treime», a spus Origen (Selecta 
în Psalmos, XXIII, 1 ; P. G. t. XII, col. 1265). Şi credincioşii la fel ; căci 
scopul sfinţilor este «de a exprima însăşi unitatea Sfintei Treimi», a spus 
Sfîntul Maxim Mărturisitorul (Ambigua, P. G., t. XCI, col. 119 B). Hristos 
şi Duhul lucrează împreună în a ne face fii ai Tatălui. Nu se poate spune 
că credincioşii sînt lipsiţi de Duhul, cum rezultă din infailibilitatea pa- 
pală ; sau că preoţia instituţională este o preoţie hristologică, iar cea 
neinstituţională este pneumatologieă. Nu se poate spune nici că Hristos 
ne face o unitate de natură, iar Duhul ne distinge ca persoane în această 
unitate instituţională, sau panteistă (Lossky). Tot ce lucrează Hristos, 
lucrează prin Duhul. în această privinţă Conferinţa mondială a Comisiei 
«Credinţă şi Constituţie» de la Montreal, din iulie 1963, a precizat corect 
cîteva lucruri : «Ministeriul (slujirea) lui Iisus Hristos în Biserica Sa 
este făcut eficace prin acţiunea Sfîntului Duh, promis de Domnul poporu- 
lui Său» (Raportul aprobat al secţiei a IlI-a, referitor la «Opera răscum- 
părătoare a lui Hristos şi ministeriul Bisericii Sale»). Iar aceasta se 
răsfrînge şi în ministeriul Bisericii. «A sluji lui Hristos în Biserica Sa 
— se spune în acelaşi document — înseamnă a conta totdeauna pe pute- 
rea, sfinţenia şi iubirea Duhului. în dependenţă de Duhul, miniştrii 
(slujitorii) predică în biserici cuvîntul, administrează tainele, persistă 
în rugăciune, conduc poporul lui Dumnezeu şi se angajează în opere de 
asistenţă frăţească». «Duhul Sfînt rămîne îm Biserică ; El se comunică 
fiecărui membru în botezul său pentru a da viaţă credinţei sale. El 
dăruieşte de asemenea daruri diferite (charismata) grupurilor şi indivi- 
zilor. Opera lui întreagă tinde să facă pe oameni capabili să slujească lui 
Dumnezeu şi să-1 adore. Astfel toţi membrii Bisericii sînt înzestraţi cu 
daruri pentru binele comun». «Vocaţia la ministeriul particular (preoţia 
specială) depinde de prezenţa şi activitatea Sfîntului Duh în Biserică». 
De aceea putem spune că instituţia nu e lipsită de spiritualitate, iar 
spiritualitatea nu e lipsită în mod inevitabil de structurile şi de rînduie- 
lile instituţionale, dacă varietatea darurilor spirituale derivă din acelaşi 
Duh lucrător în toţi şi se manifestă în slujirea binelui comun. O instituţie 
cu viaţă spirituală slăbită ar dovedi şi o slăbire a prezenţei actuale a lui 
Hristos, iar o spiritualitate dezordonată, nepăsătoare de unitatea biseri- 
cească, ar indica şi o slăbire a prezenţei şi activităţii Duhului Sfînt. Bise- 
rica adevărată este hristologică şi pneumatologieă, instituţională şi eve- 
nimenţială în acelaşi timp, sau este hristologică întrucît este pneumato- 
logieă şi viceversa. 

Instituţia e nu numai ca un vas in care se mişcă viaţa spirituală, 
ci e expresia lucrării adevărate sau coordonate a darurilor şi slujirilor 
ce vin de la acelaşi Duh, precum varietatea darurilor spirituale şi a sluji- 
rilor este modalitatea exprimării cît mai depline a bogăţiei spirituale 
a Bisericii. Duhul, lucrînd în Biserică prin Hristos, împărtăşeşte nu 
numai varietatea darurilor, ci şi unitatea celor astfel dăruiţi în Hristos. 
Individualismul pretins pneumatologic, neavind pe Hristos, întrucît nu 
zideşte pe credincioşi în Trupul lui Hristos, nu are nici Duhul lui 
Hristos ; instituţionalismul nepneumatologic, neavînd Duhul lui Hristos, 
jiu are nici pe Hristos ca prezenţă eficientă îndestulătoare. 

Teologul englez (presbiterian) Thomas F. W. Torrence îşi încheie un 
studiu întitulat Spiritus Creator, prezentat Grupului de Studii patristice 
-al comisiei -«Credinţă şi Constituţie»-, care şi-a ţinut şedinţele la Aarhus 
(Danemarca) în august 1964, cu următoarele consideraţii : 

«E foarte important ca noi să gîndim pe Duhul în relaţia sa indiso- 
lubilă cu Fiul, ca Duh al lui Dumnezeu care a exprimat Cuvîntul şi pe 
Fiul întrupat, ca Duh care în şi prin Hristos cel răstignit şi înălţat susţine 
de la început pînă la sfîrşit şi duce la desăvîrşire opera creatoare şi răs- 
cumpărătoare a Sfintei Treimi... Ţine de natura lucrării Lui şi de modul 
existenţei Lui că Sfîntul Duh vine la noi nu în numele Său propriu, 
ci în numele lui Hristos... De aceea acesta e şi modul în care noi îl cu- 
noaştem pe El şi îl gîndim şi vorbim despre El... Dacă nu ţinem seama 
de aceasta, atunci, dat fiind că Sfîntul Duh se ascunde pe Sine, noi căoVsTi 
in eroarea de a-L confunda fie cu Biserica în a cărei sferă aşezăm pe 
Duhul, fie cu inima omenească, pentru că Duhul e trimis în noi pentru 
•a ne aduce mărturia că noi sîntem fiii lui Dumnezeu». De la Sfîntul 

^Atanasie cel Mare învăţăm -«că dacă nu cunoaştem pe Duhul prin obiec- 
tivitatea omousiariităţii 'Duhului cu Fiul, şi a Fiului cu Tatăl, în care . 

. şi prin care minţile noastre sînt îndreptate departe de noi înşine spre 
unicul izvor şi principiu al Divinităţii, inevitabil ne absorbim în noi 
înşine, confundînd pe Sfîntul Duh cu spiritul nostru propriu şi confun- 
dînd Adevărul cel unul al lui Dumnezeu cu noţiunile şi închipuirile 
noastre. Cu alte cuvinte, în afară de relaţia indisolubilă a Duhului şi a 
Fiului întrupat, noi sîntem incapabili să distingem realitatea obiectivă a 
Domnului Dumnezeu, Creatorul marginilor pămîntului, de stările subiec- 
tive, sau de propria noastră spiritualitate creatoare. 

Aceasta a fost eroarea persistentă a românismului (catolicismului) şi 
a protestantismului : primul confundă pe Duhul lui Dumnezeu cu spiritul 
Bisericii şi înlocuieşte, aşa-zicînd, pe -«Filioque» cu «Ecclesiaque», al 
doilea confundă Duhul lui Dumnezeu cu spiritul uman şi înlocuieşte, aşa- 
zicînd, pe «Filioque» cu «homineque». Astfel cunoaşterea prin Duhul e 
dizolvată în subiectivitatea conştiinţei Bisericii sau a individului şi produsele 
acestei conştiinţe* colective sau individuale sînt văzute ca lucrări ale Duhu- 

' lui». Faţă de toate acestea doctrina Sfîntului Atanasie stă ca o stîncă. Nu- 
mai prin ea sîntem puşi sub slava infinită şi sub majestatea lui Dumnezeu 

revelat în Hristos, putînd distinge pe Sfîntul Duh de spiritele noastre, 
şi putem cunoaşte pe Dumnezeu în transcendenţa Lui. 

Subscriem acest pasaj al teologului englez. Mai puţin satisfăcătoare 
ni se pare explicaţia pe care o dă transformării Duhului în pură subiecti- 
vitate naturală umană, colectivă sau individuală, în Apus. Are dreptate 
cînd socoteşte că aceasta s-a întîmplat din cauză că s-a încercat să se cugete 
Duhul după chipul Tatălui şi al Fiului — ca putînd fi prins în El însuşi, în 
timp ce Duhul e numai capacitatea ce ni se dă de a cunoaşte pe Dumnezeu 
Creatorul, pe Tatăl său pe Fiul, încercînd să surprindem- pe Duhul în 
Sine. fără Hristos, întrucît Duhul în Sine nu poate fi surprins, rămînem 
cu pura noasti'ă subiectivitate. Şi aceasta s-a întîmplat în Apus. De aceea 
Duhul e numai acolo unde e cunoscut Hristos, ca lumina în care e cu- 
noscut' Hristos. Nu trebuie să desprindem pe Duhul din relaţia lui cu 
Hristos. Dar Torrence pare a lăsa să se înţeleagă că. «filioque» tocmai 
de această greşeală intenţiona să păzească pe oameni. Deci o fidelitate 
faţă de «filioque» şi o aplicare autentică a lui în viaţa de credinţă ar fi 
păzit pe occidentali de această greşeală. 

Dar e de mirare cum tocmai Occidentul, care a afirmat continuu 
doctrina filioquistă, a căzut — atît laturea catolică cît şi cea protestantă — 
în această eroare. Iar Răsăritul, care n-a acceptat pe «Filioque», a fost 
ferit de această eroare. ' i 

Explicaţia nu poate fi decît aceea că «Filioque» însuşi e cauza acelei 
confundări a Duhului cu subiectivitatea umană, colectivă sau indivi- 
duală, datorită căreia s-a ajuns în catolicism să se considere Biserica crea- 
toare de dogme, sau conştiinţa ei să se identifice cu Tradiţia ca parte a 
revelaţiei ; iar în protestantism^ să se atribuie individului capacitatea de 
aflare a adevărului în Scriptură. Datorită lui «Filioque», Duhul a ajuns ' 
să fie cugetat după felul cum e cugetat Tatăl şi Fiul, pentru că El nu 
mai e considerat că «rămîne», că «se odihneşte» în Fiul, ca în învăţătura 
răsăriteană despre relaţiile între Fiul şi Duhul, ci că iese şi El din Tatăl 
(şi din Fiul) pentru o, existenţă asemenea acelora. 

O altă cauză a desprinderii de Hristos a Duhului, în cunoaşterea 
umană, şi a identificării Lui cu subiectivitatea creaturii, se datoreşte 
faptului că prin «Filioque» se identifică Tatăl şi Fiul într-o unitate, 
care nu poate avea decît caracter de fiinţă comună lor, deosebită de fiinţa 
Duhului într-o anumită măsură. Căci prin «Filioque» Duhul e privat 
de ceva propriu Divinităţii — de" calitatea de cauză — şi deci expulzat, 
aşa-zicînd, din Divinitatea deplină, pus pe un plan inferior. Duhul nu mai 
e deplin omousianic cu Tatăl şi cu Fiul ; de aceea nici relaţia Lui cu Fiul 
nu mai poate fi perfectă. Şi de aceea poate fi cugetat despărţit de divini- 
tate şi aproape inclus în imanenţa umană. 

După învăţătura ortodoxă însă, Duhul fiind de o perfectă identitate 
fiinţială cu Fiul şi cu Tatăl şi deci rămîmnd în Fiul, pe de o parte rămîne 
tot aşa de transcendent fiinţei noastre ca şi Fiul şi Tatăl, iar pe de alta, 
prin El cunoaştem în mod real pe Fiul şi pe Tatăl. 

Iată. deci cum învăţătura ortodoxă — învăţătura Sfinţilor Părinţi — 
despre relaţia între Duhul şi Fiul păstrează mai mult decît «Filioque» 
atît transcendenţa divină, cît şi unificarea noastră cu Fiul, prin Duhul, 
care rămîne permanent întru Fiul. învăţătura aceasta scapă creatura şi 
de distanţarea de Dumnezeu, dar şi de confuzia cu Duhul. 

Desigur, e dificil de a înţelege unirea dialectică a transcendenţei şi 
intimităţii Duhului în raport cu noi, care ne asigură unirea fără confuzie 
şi cu Hristos. E greu de înţeles cum Duhul se îmbibă în simţirea şi capa- 
citatea noastră de cunoaştere, fără a se identifica cu ele. O oarecare 
înţelegere a acestui fapt ne-o dă o analogie a relaţiilor umane : iubirea 
noastră faţă de cineva nu e numai iubirea noastră, ci şi a celui ce ne 
iubeşte pe noi. Căldura iubirii lui trezeşte şi. intensifică iubirea noastră 
faţă de el, sau faţă de altul. Iar cînd e vorba de părinţi, e clară iniţiativa 
lor. Astfel înţelegem prezenţa factorului transubiectiv în simţirea noastră, 
oricît de intim ne-a devenit el. Şi în caracterul transubiectiv al acestui 
factor e implicată transubiectivitatea celui care ne iubeşte şi în acelaşi 
timp intimitatea noastră cu el. 

Viaţa Bisericii e plină de transubiectivitatea transcendentă divină, 
devenită intimă ei, prin faptul că e viaţa în Duhul cel de o fiinţă cu 
Fiul şi nedespărţit de El. 



